༡།དོན་གཅོད་ཟུར་བ་སྐལ་རྡོར་མིང་ཅན་ནས་ལས་ཁུངས་གསར་ཉོའི་ཆེད་བོད་ཀྱི་ཐེབས་རྩ་ཁང་ནས་ཨ་སྒོར་ས་ཡ་གཅིག་དང་ཕྱེད་ཀ་བུ་ལོན་བླངས་པ་དང་།ཐེབས་རྩ་ཁང་གིས་ཀྱང་དོན་གཅོད་ལ་ལས་ཁུངས་གསར་ཉོའི་ཆེད་བུ་ལོན་ཨ་སྒོར་ས་ཡ་གཅིག་དང་ཕྱེད་ཀ་བུ་ལོན་གཡར་བ་ཙམ་མ་ཟད་།དེ་ལ་སྐྱེད་ཀའང་སྤྲོད་དགོས་པ་ཐེབས་རྩ་ཁང་གི་ཡིག་ཆའི་ནང་ཕྱི་གསལ་ནང་གསལ་བཀོད་ཡོད་པ་སྲིད་སྐྱོང་བློ་བཟང་རང་གིས་ཁ་གསལ་བཟོས་སོང་།འདི་ལ་དྲི་བ་ག་རེ་ཡོད་ཟེར་ན།དངུལ་གྱི་བདག་པོའམ་བུ་ལོན་འཇོག་མཁན་ཐེབས་རྩ་ཁང་རང་གི་ཡིག་ཆའི་ནང་སྐྱེལ་ཡོད་བུ་ལོན་ཡིན་པ་ཁ་གསལ་གཏིང་གསལ་འཁོད་ཡོད་བཞིན་དུ།དོན་གཅོད་དང་བོད་མིའི་སྒྲིག་འཛུགས་ཀྱི་རྩིས་ཞིབ་ལས་ཁུངས་ཀྱི་ཡིག་ཆའི་ནང་།ཨ་སྒོར་ས་ཡ་གཅིག་དང་ཕྱེད་ཀ་དེའི་སྐོར་གསལ་པོ་བཀོད་མི་ཆོག་པ་དང་།གལ་ཏེ་བཀོད་པ་ཡིན་པ་ས་ཡ་གཅིག་དང་ཕྱེད་ཀ་དེ་བོད་མའི་སྒྲིག་འཛུགས་ནས་ཕར་སྤྲོད་དགོས་ཁེལ་བའི་རྒྱུ་མཚན་གང་ཡིན་གསལ་བཤད་བྱེད་དགོས།ཐེབས་རྩའི་ཡིག་ཆ་མི་གཞན་གྱིས་མཐོང་གི་མ་རེད་དམ།